एल॰ वी॰ प्रसाद
एल॰ वी॰ प्रसाद (अक्किनेनि लक्ष्मी वर प्रसाद राव, 1908-1994) दक्षिण भारत के साथ-साथ उत्तर भारत के सिनेमा जगत में भी समान रूप से ख्याति प्राप्त व्यक्ति थे। एक अभिनेता, निर्देशक और निर्माता के रूप में मद्रास, हैदराबाद और मुम्बई तीनों क्षेत्रों के फिल्म संसार में उनकी विशिष्ट पहचान और प्रतिष्ठा थी। उन्हीं के नाम पर 'एल वी प्रसाद आई इंस्टीट्यूट' और प्रसाद आईमैक्स जैसे विख्यात संस्थान हैं। सिनेमा के क्षेत्र में उनके विशिष्ट योगदान के लिए सन् 1982 में भारत सरकार के द्वारा उन्हें दादा साहब फाल्के सम्मान से सम्मानित किया गया।